Ħamsin Sena mill-Ewwel Festa Titulari Nixtieq nibda dan l-artiklu billi nawgura l-isbaħ xewqat lill-parroċċa li matul din is-sena qed tiċċelebra l-ħamsin sena mit- twaqqif tagħha. Ħamsin sena ta' xogħol bla waqfien, fejn matulhom rajna lill-parroċċa titwieled, tikber u anki timmatura. Rajna lill-parroċċa taħdem għall-ġid spiritwali tal- omunita' u anki tgħin lil min hu l-aktar fil-bżonn. 'Ta' kull sena rajna wkoll lill- parroċċa tiċċelebra l-festa titulari ad unur il- Patruna tagħha l-Immakulata Kunċizzjoni. F'dan l-artiklu se nkun qed nitkellem dwar l-ewwel festa li kienet saret eżattament ħamsin sena ilu, biss, qabel u fil-qasir ħafna se nirrakkonta ftit x'ġara qabel mal- parroċċa ċċelebrat din l-ewwel festa. Kien nhar l-24 t'April tal-1957 meta dakinhar kienet inxtrat biċċa art kbira sabiex fuqha tinbena l-knisja l-ġdida bi skop li tieħu post l-Oratorju ta' Triq id-Duluri li issa kien sar żgħir wisq. Il- pjanti tagħha kienu saru minn Ġuże' Damato bil-Perit Karmenu Cumbo jiffirma d-dokumenti. Il-moħħ wara dan il-proġett kien ir-Rettur tal-Oratorju Dun Edgar Vella Anastasi. Il-proġett inbeda uffiċċjalment nhar it-23 ta' Marzu tal-1958 meta dakinhar kienet saret iċ- ċerimonja tat-tqegħid tal-ewwel ġebla. It-tberik tagħha kien sar mill-Isqof Emmanuel Galea. Fil-bidu t'Awwissu tal-1963 il-bini tal- knisja kien lest u għalhekk nhar is-16 t'Awwissu waqt ċerimonja mill-isbaħ il- knisja kienet imbierka mill-Isqof Galea. Imbagħad tliet snin wara, eżattament nhar l-1 ta' Lulju tal-1966 il-knisja saret viċi-parroċċa b'digriet maħruġ mill- Arċisqof Mikiel Gonzi. L-akbar jum fl-istorja tal-parroċċa wasal nhar l-1 ta' Jannar tal-1968 meta dakinhar twaqqfet il-parroċċa taħt it- Titolu tal-Immakulata Kunċizzjoni tal- Verġni Marija' Id-digriet kien ġie ffirmat mill-Arċisqof Mikiel Gonzi nhar it-28 ta' Diċembru tal-1967. Dan id-digriet daħal fis-seħħ fl-1 ta' Jannar tal-1968 biex b'hekk il-knisja tal-Kunċizzjoni saret parroċċa bit-territorju tagħha jiġi meħud il-biċċa l-kbira mill-parroċċa ta' San Gejtanu u partijiet iżgħar minn ta' San Ġużepp tal-Imsida. Imbagħad ftit aktar minn xahar wara, nhar il-11 ta' Frar Dun Ġużepp Mifsud Bonnici ħa l-pussess tiegħu bħala l-ewwel kappillan tal-parroċċa l-ġdida. L-EWWEL FESTA L-ewwel festa tal-parroċċa kienet iċċelebrata bejn it-28 ta' Novembru u t-8 ta' Diċembru tal-1968 u dan ħabat eżatt ħdax-il xahar wara li l-knisja saret parroċċa. Għal din l-ewwel festa kienet saret in-novena li bdiet fit-28 ta' Novembru b'quddiesa konċelebrata mill-Isqof Emmanuel Galea. Ta' kuljum matul in-novena kien jingħad rużarju bibbliku, issir Adorazzjoni Ewkaristika u wara kienet tiġi ċċelebrata quddiesa. Fost dawk li ħadu sehem kien hemm it- tfal; iż-żgħażagħ, il-familji, is-saċerdoti, il-morda u l-għaqdiet. Fl-okkażjoni tal- festa kienet ukoll inawgurata bradella ġdida li saret għall-istatwa titulari li kienet għadha kemm inġiebet minn ikompli f'paġna 49 47 Spanja fl-10 ta' Frar. Fl-aħħar tlett ijiem l-attivitajiet komplew kemm fil-knisja u kif ukoll fit-toroq. Il- Ġimgħa 6 ta' Diċembru, filgħodu kienet saret adorazzjoni u wara quddiesa. Filgħaxija mbagħad reġgħet fetħet l-adorazzjoni, saret ċelebrazzjoni tal- kelma t'Alla 'Il-Ħajja tagħna Ewkaristika f'għaqda ma' Marija' u wara kienet iċċelebrata quddiesa minn Patri Vinċenz Portelli. Is-Sibt 7 ta' Diċembru filgħodu saret quddiesa għall-morda tal-parroċċa u filgħaxija translazzjoni solenni u wara l-għasar kantat. F'jum il-festa filgħodu saret quddiesa kantata solenni mill- kappillan ta' San Gejtanu Dun Mattew Chircop, bil-priedka ssir mill-kappillan tal-parroċċa, Dun Ġużepp Mifsud Bonnici. Il-quddiesa kienet animata mill-Kor tal-Ħamrun taħt id-direzzjoni ta' Dun Ġużepp Cachia. Għal din il-festa kienet saret mixgħela ġenerali tat-toroq kollha u f'xi wħud intramaw ukoll il-pavaljuni u l-liedna tal-karti mal-festuni tal-bozoz. Kienu saru wkoll numru t'attivitajiet fuq barra osthom sfilata l-ġimgħa filgħaxija mill- Ist Hamrun Scout Group. Imbagħad, l-għada s-Sibt filgħaxija, fi Triq Lord Llovd kien esegwit programm mużikali mill-Banda San Gejtanu tal-Ħamrun. Wara, l-istess banda għamlet marċ brijuż i għadda minn Triq il-Kappillan Mifsud, Vinċenzo Bugeja, Lunzjata, Victoria Avenue sal-knisja. Imbagħad aktar tard sar il-logħob tan-nar tal-art fi Triq Lord Llovd. F'jum il-festa filgħodu, il-Banda San Ġużepp tal-Ħamrun għamlet marċ brijuż li beda minn ħdejn il-knisja u ompla fi Triq Lord Llovd, Vitale, Duluri, Montgomerv, Lord Llovd, Fatati, Liċew, Kappillan Valletta, Kappillan Mifsud sal- knisja. Imbagħad filgħaxija, l-istess banda akkumpanjat lill-istatwa tal-Immakulata iżiż ġ Festa 2018 Kunċizzjoni waqt il-purċissjoni li ħarġet għall-ħabta tal-ħamsa u kwart ta' filgħaxija: Il-purċissjoni għaddiet minn Triq Lord Llovd, Vitale, Montgomerv, Duluri, Fatati, Liċew, Monsinjur De Piro, Kappillan Mifsud sal-knisja. Iżda ma nistgħux ngħidu li matul din l-ewwel festa kollox mar kif kien mixtieq. Sfortunatament, minħabba l-maltemp li għamel, numru t'attivitajiet ta' barra kellhom jiġu mħassra u bla dubju l-agħar li mar kien il-ftit armar ta' barra u li ġarrab ħafna ħsarat. Is-sena ta' wara l-festa reġgħet saret f'Diċembru u għal darba oħra xi attivitajiet reġgħu tħassru. Kien kważi ċert li jekk il-festa kienet se tibqa' ssir f'Diċembru, ħafna mill- attivitajiet ta' barra kienu se jispiċċaw ta' kull sena jiġu mħassra. Għalhekk kien ġie msejjaħ referendum fost il-parruċċani sabiex jiddeċiedu jekk il-festa kelliex tibqa' ssir fix-xitwa jew inkella tibdiex issir fis-sajf. Fost dawk li rrispondew kien hemm 807 li wrew ix-xewqa li l-festa tibda ssir fis-sajf u 61 li riedu li l-festa tibqa' ssir f'Diċembru. Għalhekk il-festa tal-1970 ma saritx u minflok saret fis-sajf ta' wara, eżattament fl-ewwel ġimgħa ta' Lulju. Minn hawnhekk 'il quddiem il-festa bdiet issir fis-sajf u l-attivitajiet bdew isiru mingħajr ma jitħassru. F'dan l-artiklu tkellimna ftit fuq is-snin 'bikrija' tal-parroċċa tagħna, fuq l-ewwel festa u anki fuq l-attivitajiet li kienu saru f'dawk il-ġranet sbieħ. Minn dakinhar tal-ewwel festa sal-lum għaddew ħamsin sena, imma għalkemm għaddew daqstant snin, l-imħabba tal-parruċċani lejn l-Immakulata Kunċizzjoni u lejn il-festa għadha ħajja u se tibqa'l VIVA L-IMMAKULATA: KUNCIZZJONII VIVA L-FESTA TAGĦNAI